ddrg/super_eurlex huggingface dataset:
CINNEADH (AE) 2020/1484 ÓN GCOMHAIRLE

an 13 Deireadh Fómhair 2020

maidir le síniú, thar ceann an Aontais, an Chomhaontaithe idir an tAontas Eorpach agus Poblacht Chúba de bhun Airteagal XXVIII de Chomhaontú Ginearálta 1994 um Tharaifí agus Trádáil (CGTT), comhaontú i bhfoirm Malartú Litreacha i ndáil le modhnú lamháltas ar na cuótaí ráta taraife go léir a áirítear i Sceideal AE CLXXV de thoradh tharraingt siar na Ríochta Aontaithe as an Aontas Eorpach

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4) de, i gcomhar le hAirteagal 218(5) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) An 15 Meitheamh 2018, d’údaraigh an Chomhairle an Coimisiún le tús a chur le caibidlíochtaí de bhun Airteagal XXVIII de Chomhaontú Ginearálta 1994 um Tharaifí agus Trádáil (CGTT) maidir le cionroinnt na gcuótaí ráta taraife a áirítear i Sceideal AE CLXXV de thoradh tharraingt siar na Ríochta Aontaithe as an Aontas.

(2) Tugadh caibidlíochtaí le Poblacht Chúba chun críche agus cuireadh inisealacha le Comhaontú i bhfoirm Malartú Litreacha idir an tAontas Eorpach agus Poblacht Chúba de bhun Airteagal XXVIII de Chomhaontú Ginearálta 1994 um Tharaifí agus Trádáil (CGTT) i ndáil le modhnú lamháltas ar na cuótaí ráta taraife go léir a áirítear i Sceideal AE CLXXV de thoradh tharraingt siar na Ríochta Aontaithe as an Aontas Eorpach (“an Comhaontú”) an 3 Iúil 2020.

(3) Ba cheart an Comhaontú a shíniú,

TAR ÉIS AN CINNEADH SEO A GHLACADH:

Airteagal 1 Tugtar i gcrích leis seo síniú, thar ceann an Aontais, an Chomhaontaithe i bhfoirm Malartú Litreacha idir an tAontas Eorpach agus Poblacht Chúba de bhun Airteagal XXVIII de Chomhaontú Ginearálta 1994 um Tharaifí agus Trádáil (CGTT) i ndáil le modhnú lamháltas ar na cuótaí ráta taraife go léir a áirítear i Sceideal AE CLXXV de thoradh tharraingt siar na Ríochta Aontaithe as an Aontas Eorpach, faoi réir thabhairt i gcrích an Chomhaontaithe chéanna (1).

Airteagal 2 Leis seo, údaraítear d’Uachtarán na Comhairle an duine nó na daoine a ainmniú a dtugtar an chumhacht dó nó dóibh an Comhaontú a shíniú thar ceann an Aontais.

Airteagal 3 Tiocfaidh an Cinneadh seo i bhfeidhm ar dháta a ghlactha.

Arna dhéanamh i Lucsamburg, an 13 Deireadh Fómhair 2020. Thar ceann na Comhairle An tUachtarán M. ROTH

(1) Foilseofar téacs an Chomhaontaithe in éineacht leis an gcinneadh maidir lena thabhairt i gcrích.
CINNEADH (AE) 2020/1496 ÓN gCOMHAIRLE

an 13 Deireadh Fómhair 2020

maidir le síniú, thar ceann an Aontais, an Chomhaontaithe idir an tAontas Eorpach agus Ríocht na hIorua de bhun Airteagal XXVIII de Chomhaontú Ginearálta 1994 um Tharaifí agus Trádáil (CGTT), comhaontú i bhfoirm Malartú Litreacha i ndáil le modhnú lamháltas ar na cuótaí ráta taraife go léir a áirítear i Sceideal AE CLXXV de thoradh tharraingt siar na Ríochta Aontaithe as an Aontas Eorpach

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d'Airteagal 207(4) de, i gcomhar le hAirteagal 218(5) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) An 15 Meitheamh 2018, thug an Chomhairle údarás don Choimisiún tús a chur le caibidlíocht de bhun Airteagal XXVIII de Chomhaontú Ginearálta 1994 um Tharaifí agus Trádáil (CGTT) maidir le cionroinnt na gcuótaí ráta taraife a áirítear i Sceideal CLXXV an Aontais de thoradh tharraingt siar na Ríochta Aontaithe as an Aontas.

(2) Tugadh caibidlíochtaí le Ríocht na hIorua i gcrích agus cuireadh inisealacha le Comhaontú idir an tAontas Eorpach agus Ríocht na hIorua de bhun Airteagal XXVIII de Chomhaontú Ginearálta 1994 um Tharaifí agus Trádáil (CGTT), comhaontú i bhfoirm Malartú Litreacha i ndáil le modhnú lamháltas ar na cuótaí ráta taraife go léir a áirítear i Sceideal AE CLXXV de thoradh tharraingt siar na Ríochta Aontaithe as an Aontas Eorpach (“an Comhaontú”) an 7 agus an 8 Iúil 2020.

(3) Ba cheart an Comhaontú a shíniú,

TAR ÉIS AN CINNEADH SEO A GHLACADH:

Airteagal 1 Údaraítear leis seo, thar ceann an Aontais, síniú an Chomhaontaithe idir an tAontas Eorpach agus Ríocht na hIorua de bhun Airteagal XXVIII de Chomhaontú Ginearálta 1994 um Tharaifí agus Trádáil (GATT), comhaontú i bhfoirm Malartú Litreacha i ndáil le modhnú lamháltas ar na cuótaí ráta taraife go léir a áirítear i Sceideal AE CLXXV de thoradh tharraingt siar na Ríochta Aontaithe as an Aontas Eorpach, faoi réir thabhairt i gcrích an Chomhaontaithe sin. (1)

Airteagal 2 Údaraítear leis seo d'Uachtarán na Comhairle an duine nó na daoine a ainmniú atá cumhachtaithe chun an Comhaontú a shíniú thar ceann an Aontais.

Airteagal 3 Tiocfaidh an Cinneadh seo i bhfeidhm ar dháta a ghlactha.

Arna dhéanamh i Lucsamburg, an 13 Deireadh Fómhair 2020. Thar ceann na Comhairle An tUachtarán M. ROTH

(1) Foilseofar téacs an Chomhaontaithe in éineacht leis an gcinneadh maidir lena thabhairt i gcrích.
(1)

An 10 Nollaig 2019, an 20 Eanáir 2020, an 3 Feabhra 2020 agus an 26 Márta 2020, ghlac an Chomhairle Cinntí (AE) 2019/2157 (1), (AE) 2020/102 (2), (AE) 2020/144 (3) agus (AE) 2020/511 (4) lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025. An 8 Meitheamh 2020, ghlac an Chomhairle Cinneadh (AE) 2020/766 lena gceaptar comhaltaí agus comhaltaí malartacha Choiste na Réigiún don tréimhse ón 1 Feabhra 2020 go dtí an 25 Eanáir 2025. (5) An 30 Iúil 2020, ghlac an Chomhairle Cinneadh eile (AE) 2020/1153 lena gceaptar comhaltaí agus comhaltaí malartacha Choiste na Réigiún. (6)
(6)

Is iomchuí an seasamh atá le glacadh thar ceann an Aontais maidir leis na leasuithe sin ar ADR agus ADN a bhunú toisc go bhféadfadh tionchar cinntitheach a bheith acu ar a bhfuil i ndlí an Aontais, eadhon Treoir 2008/68/CE ó Pharlaimint na hEorpa agus ón gComhairle (1). Leagtar síos leis an Treoir sin, riachtanais le haghaidh iompar earraí contúirteacha de bhóthar, d’iarnród agus ar uiscebhealaí intíre laistigh de na Ballstáit nó eatarthu, trí thagairt a dhéanamh do ADR agus ADN. Déantar foráil in Airteagal 4 de Threoir 2008/68/CE go n‐údarófar iompar earraí contúirteacha idir na Ballstáit agus tríú tíortha a mhéid a chomhlíonfar riachtanais ADR, an Rialachán maidir le hIompar Idirnáisiúnta Earraí Contúirteacha d’Iarnród (RID) a leagtar amach in Iarscríbhinn C a ghabhann leis an gCoinbhinsiún maidir le hIompar Idirnáisiúnta d’iarnród (COTIF) agus ADN, mura dtabharfar a mhalairt le fios sna hIarscríbhinní a ghabhann leis an Treoir sin. Thairis sin, faoi Airteagal 8 de Treoir 2008/68/CE, tá sé de chumhacht ag an gCoimisiún Iarscríbhinn I, Roinn I.1 agus Iarscríbhinn III, Roinn III.1 a ghabhann leis an Treoir sin a oiriúnú don dul chun cinn eolaíoch agus teicniúil, go háirithe chun na leasuithe ar ADR, RID agus ADN a chur san áireamh.
(1)

An 29 Feabhra 2020 chuaigh téarma oifige an Uas. Oskar HERICS in éag.
(6)

Iarrtar ar an gCoimisiún aon bheart is gá a dhéanamh, in am trátha, mar obair leantach ag éirí as cinneadh an Chomhchoiste, lena n-áirítear, i gcás inarb iomchuí, an cinneadh ábhartha a fhoilsiú in Iris Oifigiúil an Aontais Eorpaigh agus aon togra is gá chun cur chun feidhme an chinnidh sin a thíolacadh.
(5)

Toisc go bhfágann rialacha inmheánacha Mheabhrán Comhthuisceana Pháras gur deacair seasamh a bhunú go tráthúil le haghaidh gach cruinniú bliaitiúil PSCC, ar seasamh é atá le glacadh thar ceann an Aontais i gcomhréir le hAirteagal 218(9) CFAE. Mar sin, is éifeachtúil sa chás seo an seasamh sin a bhunú ar bhonn ilbhliantúil, arb é a bheidh ann treoirphrionsabail agus treoshuíomhanna, mar aon le creat dá shonraíocht ó bhliain go bliain. Thairis sin, baineann formhór na n-ábhar a phléitear ag cruinnithe bliaintiúla PSCC le hábhair a bhaineann le rialú Stáit ar chalafoirt agus cumhdaítear iad go ginearálta le gníomh dlíthiúil aonair de chuid an Aontais, eadhon Treoir 2009/16/CE. Sna himthosca ar leith a bhfuil feidhm acu maidir le Meabhrán Comhthuisceana Pháras, is féidir, dá bhrí sin, seasamh ginearálta atá le glacadh a bhunú thar ceann an Aontais le haghaidh roinnt de chruinnithe PSCC.
CINNEADH (AE) 2020/619 ÓN GCOMHAIRLE

an 30 Aibreán 2020

maidir leis an seasamh atá le glacadh thar ceann an Aontais Eorpaigh sa Chomhchoiste Cur Chun Feidhme arna bhunú de bhun Airteagal 18 den Chomhaontú Comhpháirtíochta Deonaí idir an tAontas Eorpach agus Poblacht Shóisialach Vítneam maidir le forfheidhmiú an dlí, rialachas agus trádáil i dtaca le foraoisí, a mhéid a bhaineann le rialacha nós imeachta an Chomhchoiste Cur Chun Feidhme a ghlacadh

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207(3) agus an chéad fhomhír d’Airteagal 207(4), i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Thug an tAontas an Comhaontú Comhpháirtíochta Deonaí idir an tAontas Eorpach agus Poblacht Shóisialach Vítneam maidir le forfheidhmiú an dlí, rialachas agus trádáil i dtaca le foraoisí (“an Comhaontú”) i gcrích trí bhíthin Cinneadh (AE) 2019/854 ón gComhairle (1), agus tháinig sé i bhfeidhm ar an 1 Meitheamh 2019.

(2) Tá an Comhchoiste Cur Chun Feidhme, arna bhunú de bhun Airteagal 18(1) den Chomhaontú (“JIC”) chun a rialacha nós imeachta a bhunú i gcomhréir le hAirteagal 18(3) den Chomhaontú.

(3) Is iomchuí an seasamh atá le glacadh thar ceann an Aontais in JIC a bhunú, ós rud é go mbeidh rialacha nós imeachta JIC ina gceangal ar an Aontas.

(4) Is iomchuí don Aontas tacú le glacadh na rialacha nós imeachta, rud a áiritheoidh go mbeidh comhoibriú rianúil agus trédhearcach ann idir an tAontas agus Poblacht Shóisialach Vítneam ón tús maidir le cur chun feidhme an Chomhaontaithe agus, faoi dheoidh, maidir le cur chun feidhme na scéime ceadúnúcháin um fhorfheidhmiú an dlí, rialachas agus trádáil i dtaca le foraoisí,

TAR ÉIS AN CINNEADH SEO A GHLACADH:

Airteagal 1 1. Is é an seasamh atá le glacadh thar ceann an Aontais sa Chomhchoiste Cur Chun Feidhme arna bhunú de bhun Airteagal 18 Comhaontú Comhpháirtíochta Deonaí idir an tAontas Eorpach agus Poblacht Shóisialach Vítneam maidir le forfheidhmiú an dlí, rialachas agus trádáil i dtaca le foraoisí tacú le glacadh rialacha nós imeachta JIC (2). 2. Féadfaidh ionadaithe an Aontais, i gcomhairle leis na Ballstáit, mionathruithe neamhshubstainteacha ar na dréachtrialacha nós imeachta atá i gceangal leis an gCinneadh seo a chomhaontú, i bhfianaise forbairtí ag an gcruinniú de chuid JIC atá ar na bacáin, le linn cruinnithe comhordaithe ar an láthair, gan aon chinneadh eile ón gComhairle.

Airteagal 2 Tiocfaidh an Cinneadh seo i bhfeidhm an dáta theacht a ghlacfar é.

Arna dhéanamh sa Bhruiséil, 30 Aibreán 2020. Thar ceann na Comhairle An tUachtarán G. GRLIĆ RADMAN

(1) Cinneadh (AE) 2019/854 ón gComhairle an 15 Aibreán 2019 maidir le tabhairt i gcrích an Chomhaontaithe Compháirtíochta Deonaí idir an tAontas Eorpach agus Poblacht Shóisialach Vítneam maidir le forfheidhmiú an dlí, rialachas agus trádáil i dtaca le foraoisí (IO L 147, 5.6.2019, lch. 1).

(2) Féachaigí doiciméad ST 7027/20 ag http://register.consilium.europa.eu.
CINNEADH (AE) 2020/522 ÓN GCOMHAIRLE

an 7 Aibreán 2020

maidir leis an seasamh a ghlacfar thar ceann an Aontais Eorpaigh laistigh de Choiste Stiúrtha Réigiúnach an Chomhphobal Iompair i ndáil le cúrsaí áirithe buiséadacha a bhaineann le cur chun feidhme an Chonartha lena mbunaítear an Comhphobal Iompair

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 91 agus Airteagal 100(2) i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Shínigh an tAontas an Conradh lena mbunaítear an Comhphobal Iompair ("TCT") i gcomhréir le Cinneadh (AE) 2017/1937 ón gComhairle (1). An 4 Márta 2019 formheasadh é thar ceann an Aontais Eorpaigh trí bhíthin Chinneadh (AE) 2019/392 ón gComhairle (2). Tháinig sé i bhfeidhm an 1 Bealtaine 2019.

(2) De bhun Airteagal 35 den TCT, tá an Coiste Stiúrtha Réigiúnach an Chomhphobal Iompair (“an Coiste Stiúrtha”) chun buiséad an Chomhphobail Iompair a ghlacadh gach bliain.

(3) Tá Coiste Stiúrtha le cinneadh a ghlacadh maidir le buiséad an Chomhphobail Iompair do 2020 chun a áirithiú go gcuirfear TCT chun feidhme.

(4) Is iomchuí an seasamh atá le glacadh thar ceann an Aontais sa Choiste Stiúrtha a bhunú, toisc gur gá an cinneadh sin atá le glacadh ar an gCoiste Stiúrtha chun gur féidir le Buanrúnaíocht an Chomhphobail Iompair feidhmiú agus toisc go mbeidh éifeachtaí dlíthiúla ag an gcinneadh sin i leith an Aontais.

(5) Le cumhachtú an Choimisiúin chun buiséad an Chomhphobail Iompair a chur chun feidhme go sealadach ní athraítear bunchineál na gcumhachtaí a thugtar don institiúid sin leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh,

TAR ÉIS AN CINNEADH SEO A GHLACADH:

Airteagal 1 Bunófar an seasamh a ghlacfar thar ceann an Aontais i gCoiste Stiúrtha Réigiúnach an Chomhphobail Iompair maidir le buiséad an Chomhphobail Iompair don bhliain 2020 ar an dréachtchinneadh ón gCoiste Stiúrtha (3).

Airteagal 2 Tiocfaidh an Cinneadh seo i bhfeidhm ar lá a ghlacfar é.

Arna dhéanamh sa Bhruiséil, 7 Aibreán 2020. Thar ceann na Comhairle An tUachtarán G. GRLIĆ RADMAN

(1) Cinneadh (AE) 2017/1937 ón gComhairle an 11 Iúil 2017 maidir le síniú, thar ceann an Aontais Eorpaigh, agus cur i bhfeidhm sealadach an Chonartha lena mbunaítear an Comhphobal Iompair (IO L 278, 27.10.2017, lch. 1).

(2) Cinneadh (AE) 2019/392 ón gComhairle an 4 Márta 2019 maidir le tabhairt i gcrích, thar ceann an Aontais Eorpaigh, an Chonartha lena mbunaítear an Comhphobal Iompair (IO L 71, 13.3.2019, lch. 1).

(3) Féach doiciméad ST 6534/20 ar http://register.consilium.europa.eu.
IARSCRÍBHINN

FAISNÉIS IS ÁBHARTHA MAIDIR LE MALARTÚ FAISNÉISE FAOIN gCOMHAONTÚ I bhFOIRM MALARTÚ LITREACHA

Úsáidfear an fhaisnéis a mhalartófar chun an tuarascáil a dhréachtaigh an Coimisiúin agus an tSeirbhís Eorpach Gníomhaíochta Seachtraí (SEGS) (1) ar an 11 Meitheamh 2018. Ní mór, dá bhrí sin, faisnéis mhionsonraithe a bheith sa mhalartú faisnéise ionas gur féidir meastóireacht a dhéanamh ar thionchar an Chomhaontaithe i bhfoirm Malartú Litreacha le linn a chur chun feidhme, lena n‐áirítear faisnéis ghinearálta ar na críocha agus ar na pobail lena mbaineann. Is chun críche meastóireachta agus chun críche an nuashonraithe arna dhéanamh ag an Coimisiún agus SEGS ar an tuarascáil, agus chun na críche sin amháin, an fhaisnéis sin. Seo a leanas samplaí den fhaisnéis ábhartha, mar shampla:

1. Faisnéis arna soláthar ag Ríocht Mharacó (a) Faisnéis ghinearálta * Staitisticí socheacnamaíoch agus comhshaoil. (b) Faisnéis maidir leis na príomhearnálacha eacnamaíocha onnmhairiúcháin * táirgeadh de réir cineáil táirge; * achar dromchla arna úsáid agus toirteanna arna mbaint * onnmhairí chuig an Aontas Eorpach de réir méide agus luacha * gníomhaíochtaí na n-oibreoirí áitiúla a mbaineann an comhaontú i bhfoirm malartú litreacha leo agus an fhostaíocht a ghintear leis an méid sin; * bainistíocht inbhuanaithe na n-acmhainní nádúrtha; * córais costála.

2. Faisnéis arna soláthar ag an Aontas Faisnéis maidir le trádáil i dtáirgí sonracha a onnmhairítear go Maracó de réir cóid custaim, méid agus dtéarmaí méid agus luach an táirge agus, i gcás ina bhfuil an fhaisnéis sin ar fáil, maidir lena dtáirgeadh.

3. Faisnéis ábhartha eile De réir mar a deirtear sa chomhfhreagras idir an Coimisiún agus Misean Ríocht Mharacó an 6 Nollaig 2018, bunóidh Ríocht Mharacó sásra chun faisnéis a bhailiú faoi onnmhairí a chumhdaítear faoin gComhaontú Comhlachais, arna leasú leis an malartú litreacha, a sholáthróidh faisnéis chórasach agus rialta agus a chuirfidh ar fáil ar bhonn míosúil sonraí beachta a chuirfidh ar chumas an Aontais Eorpaigh faisnéis thrédhearcach iontaofa a bheith acu maidir le tionscnamh na n‐onnmhairí sin chuig an Aontas, de réir réigiúin (2). Beidh rochtain dhíreach ag an gCoimisiún Eorpach ar shonraí den sórt sin agus roinnfidh siad iad le húdaráis custaim Ballstáit agus an Aontais Eorpaigh. Beidh ag Ríocht Mharacó, ar a taobh féin, faisnéis thrédhearcach agus iontaofa faoi onnmhairithe ón Aontas Eorpach chuig Ríocht Mharacó.

(1) "Tuarascáil maidir le buntáistí do phobail an tSahára Thiar agus comhairliúchán poiblí maidir leis na fabhair tharaife a leathnú chuig táirgí an tSahára Thiar" an 11 Meitheamh 2018 (SWD (2018) 346 críochnaitheach).

(2) NB: Tá feidhm ag an sásra seo ó 1 Deireadh Fómhair 2019 i leith.
CINNEADH (AE) 2020/244 ÓN GCOMHAIRLE

an 20 Eanáir 2020

thar ceann an Aontais, maidir le tabhairt i gcrích an Chomhaontaithe Comhpháirtíochta agus Comhair Feabhsaithe idir an tAontas Eorpach agus a mBallstáit, de pháirt, agus Poblacht na Casacstáine, den pháirt eile

TÁ COMHAIRLE AN AONTAIS EORPAIGH,

Ag féachaint don Chonradh ar an Aontas Eorpach, agus go háirithe Airteagal 37 agus Airteagal 31(1) de,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 91, Airteagal 100(2) agus Airteagail 207 agus 209, i gcomhar le hAirteagal 218(6)(a) agus an dara fomhír d’Airteagal 218(8) de,

Ag féachaint don togra comhpháirteach ón gCoimisiún Eorpach agus ó Ardionadaí an Aontais do Ghnóthaí Eachtracha agus don Bheartas Slándála,

Ag féachaint don toiliú ó Pharlaimint na hEorpa (1),

De bharr an mhéid seo a leanas:

(1) I gcomhréir le Cinneadh (AE) 2016/123 ón gComhairle (2), rinneadh an Comhaontú Comhpháirtíochta agus Comhair Feabhsaithe idir an tAontas Eorpach agus a Bhallstáit, de pháirt, agus Poblacht na Casacstáine, den pháirt eile ("an Comhaontú”), a shíniú an 21 Nollaig 2015, faoi réir a thabhairt i gcrích ar dháta níos déanaí.

(2) Is céim thábhachtach é an Comhaontú ionsar rannpháirtíocht pholaitiúil agus eacnamaíoch mhéadaithe an Aontais san Áise Láir. De thoradh idirphlé polaitiúil a neartú agus comhar a fheabhsú i raon leathan réimsí, beidh bunús ann do rannpháirtíocht dhéthaobhach níos éifeachtaí le Poblacht na Casacstáine.

(3) Ba cheart an Comhaontú a fhormheas,

TAR ÉIS AN CINNEADH SEO A GHLACADH:

Airteagal 1 Leis seo, déantar an Comhaontú Comhpháirtíochta agus Comhair Feabhsaithe idir an tAontas Eorpach agus a mBallstáit, de pháirt, agus Poblacht na Casacstáine, den pháirt eile, a fhormheas thar ceann an Aontais. (3)

Airteagal 2 Ainmneoidh Uachtarán na Comhairle an duine (na daoine) a chumhachtófar, thar ceann an Aontais, chun an fógra dá bhforáiltear in Airteagal 281(1) den Chomhaontú a thabhairt, chun toiliú an Aontais a bheith faoi cheangal ag an gcomhaontú a chur in iúl. (4)

Airteagal 3 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 20 Eanáir 2020. Thar ceann na Comhairle An tUachtarán J. BORRELL FONTELLES

(1) Toiliú an 12 Nollaig 2017 (nár foilsíodh fós san Iris Oifigiúil).

(2) Cinneadh (AE) 2016/123 ón gComhairle an 26 Deireadh Fómhair 2015 maidir le síniú, thar ceann an Aontais Eorpaigh, agus cur i bhfeidhm sealadach an chomhaontaithe comhpháirtíochta agus comhair fheabhsaithe idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt, agus Poblacht na Casacstáine, den pháirt eile (IO L 29, 4.2.2016, lch. 1).

(3) Foilsíodh an Comhaontú in IO L 29, 4.2.2016, lch. 3, mar aon leis an gcinneadh maidir le síniú.

(4) Déanfaidh Ardrúnaíocht na Comhairle dáta theacht i bhfeidhm an Chomhaontaithe a fhoilsiú in Iris Oifigiúil an Aontais Eorpaigh.
(2)

Le Cinneadh (AE) 2020/430 foráiltear, más rud é go dtugann na himthosca eisceachtúla leanúnacha bonn cirt dó, go bhféadfaidh an Chomhairle an Cinneadh sin a athnuachan. An 21 Aibreán 2020, le Cinneadh (AE) 2020/556 (3), chuir an Chomhairle síneadh leis an maolú dá bhforáiltear in Airteagal 1 de Chinneadh (AE) 2020/430 go ceann tréimhse eile míosa ón 23 Aibreán 2020. Rinneadh foráil don síneadh a cuireadh leis an maolú sin go dtí an 23 Bealtaine 2020. An 20 Bealtaine 2020, le Cinneadh (AE) 2020/702 (4), chuir an Chomhairle síneadh leis an maolú dá bhforáiltear in Airteagal 1 de Chinneadh (AE) 2020/430 go ceann tréimshe eile go dtí an 10 Iúil 2020. An 3 Iúil 2020, le Cinneadh (AE) 2020/970 (5), chuir an Chomhairle síneadh leis an maolú sin go ceann tréimhse eile go dtí 10 Meán Fómhair. An 4 Meán Fómhair 2020, le Cinneadh (AE) 2020/1253 (6), chuir an Chomhairle síneadh leis an maolú sin go ceann tréimhse eile go dtí 10 Samhain 2020.
Ainm Faisnéis aitheantais Cúiseanna Dáta an liostaithe

“296. Talal AL-BARAZI (dá ngairtear freisin Barazi) (طلال البرازي) Dáta breithe: 1963; Áit bhreithe: cathair Hama, Siria; Inscne: Fireann An tAire Trádála Inmheánaí agus Cosanta Tomhaltóirí. I mBealtaine 2020 a ceapadh. Ina cháil mar Aire Rialtais, tá freagracht air as an gcur faoi chois le foréigean a rinne réimeas na Siria ar an bpobal sibhialta. 16.10.2020

297. Loubana MOUCHAWEH (dá ngairtear freisin Lubana, Mshaweh) (لبانة مشوّح) Dáta breithe: 1955; Áit bhreithe: Damaisc, Siria; Inscne: Baineann An tAire Cultúir. I Lúnasa 2020 a ceapadh. Ina cáil mar Aire Rialtais, tá freagracht uirthi as an gcur faoi chois le foréigean a rinne réimeas na Siria ar an bpobal sibhialta. 16.10.2020

298. Darem TABA’A (دارم طباع) Dáta breithe: 1958; Áit bhreithe: Damaisc,Siria; Inscne: Fireann An tAire Oideachais. I Lúnasa 2020 a ceapadh. Ina cháil mar Aire Rialtais, tá freagracht air as an gcur faoi chois le foréigean a rinne réimeas na Siria ar an bpobal sibhialta. 16.10.2020

299. Ahmad SAYYED (dá ngairtear freisin Alsyed, al-Sayyed, al-Sayed) (أحمد السيد) Dáta breithe: 1965; Áit bhreithe: Ouneitra, Siria; Inscne: Fireann An tAire Dlí agus Cirt. I Lúnasa 2020 a ceapadh. Ina cháil mar Aire Rialtais, tá freagracht air as an gcur faoi chois le foréigean a rinne réimeas na Siria ar an bpobal sibhialta. 16.10.2020

300. Tammam RA’AD (dá ngairtear freisin; Tamam; Raad) (تمام رعد) Dáta breithe: 1965; Áit bhreithe: Al-Qusayr, Siria; nó Homs, Siria; Inscne: Fireann An tAire Acmhainní Hiodrálacha. I Lúnasa 2020 a ceapadh. Ina cháil mar Aire Rialtais, tá freagracht air as an gcur faoi chois le foréigean a rinne réimeas na Siria ar an bpobal sibhialta. 16.10.2020

301. Kinan YAGHI (dá ngairtear freisin Yagi) (كنان ياغي) Dáta breithe: 1976; Áit bhreithe: Salmiya, ceantar tuaithe Hama, Siria; Inscne: Fireann An tAire Airgeadais I Lúnasa 2020 a ceapadh. Ina cháil mar Aire Rialtais, tá freagracht air as an gcur faoi chois le foréigean a rinne réimeas na Siria ar an bpobal sibhialta. 16.10.2020
“2. Beidh feidhm ag an gCinneadh seo go dtí an 27 Deireadh Fómhair 2021. Déanfar athbhreithniú leanúnach air. Déanfar é a athnuachan nó a leasú, de réir mar is iomchuí, má mheasann an Chomhairle nár comhlíonadh a chuspóirí.”.
48.

An chuideachta chomhstoic ‘Lenpromtransproyekt’ (АО ‘Ленпромтранспроект’)

Seoladh: Kondrat’yevskiy Prospekt, 15, building 5/1, 223 St. Petersburg 195197, Cónaidhm na Rúise Uimhir aitheantais chlárúcháin (OGRN no.): 1027809210054 Uimhir aitheantais chánach (INN no.) 7825064262 Suíomh gréasáin: https://lptp.ru/ seoladh ríomhphoist: ptp@sp.ru

Bhí lámh ag an gcuideachta chomhstoic Lenpromtransproyekt sa tionscadal lenar nascadh bonneagar traenach leithinis na Crimé (a ionghabhadh go neamhdhleathach) le bonneagar traenach na Rúise; is í an chuideachta sin a dhear an ráille traenach chomh fada leis an droichead a cuireadh ar Chaolas Kerch agus a d'fheidhmigh mar mhaoirseoir ailtireachta agus an droichead á thógáil idir an Rúis agus leithinis na Crimé a ionghabhadh go neamhdhleathach. Dá bhrí sin, tá an chuideachta sin ag tacú le comhdhlúthú leithinis na Crimé a ionghabhadh go neamhdhleathach i gCónaidhm na Rúise, rud a bhaineann an bonn a thuilleadh d'iomláine chríochach, de cheannasacht agus de neamhspleáchas na hÚcráine.
(4)

An 28 Bealtaine agus an 30 Meitheamh 2020, chomhaontaigh an Coiste Polaitiúil agus Slándála, mar chuid den athbhreithniú straitéiseach ar an EUCAP Sahel Niger, síneadh a chur leis an misean sin go dtí an 30 Meán Fómhair 2022